Etiopiske jøder, også kjent som Beta Israel («Huset Israel»), har en tradisjon som forteller at deres opphav er fra Dans stamme ved at medlemmer fra denne stammen emigrerte sørover sammen med medlemmer av andre stammene, som de fra Gad, Aser og Naftali. De dro etter sigende til kongedømmet Kusj, som i dag utgjør områdene Sudan og Etiopia. Det skal ha skjedd i løpet av tiden da det første tempelet i Jerusalem ble ødelagt. Denne posisjonen er støttet av den tidligere sefardiske sjefsrabbiner Ovadia Yosef. Det er sagt at de utvandrende jødene kjempet med de innfødte. Selv om det er beviselig at jøder utvandret i stort antall, også til Afrika, er det få genetisk bevis som bekrefter teorien om at deler av Dans stamme havnet i Etiopia. En del religiøse skribenter har forsøkt å knytte slangeguden Danbhala innenfor voodooreligionen til denne gruppen, ettersom praksisen antydes være en form for heterodoks utgave av etiopisk jødedom, men sammenhengen er svak.